КОМИ РЕСПУБЛИКАСА ЮРАЛЫСЬЛÖН
ИНДÖД

**«Коми Республикаса олӧмӧ пӧртысь власьт органъяс да Коми Республикаын меставывса асвеськӧдлан органъяс костын регламент вынсьӧдӧм йылысь» Коми Республикаса Юралысьлöн 2008 во йирым тӧлысь 22 лунся 101 №-а Индöдö вежсьöмъяс пыртöм йылысь**

Шуа:

1. Пыртны «Коми Республикаса олӧмӧ пӧртысь власьт органъяс да Коми Республикаын меставывса асвеськӧдлан органъяс костын регламент вынсьӧдӧм йылысь» Коми Республикаса Юралысьлöн 2008 во йирым тӧлысь 22 лунся 101 №-а Индöдö татшӧм вежсьöмъяс:

Коми Республикаса олӧмӧ пӧртысь власьт органъяс да Коми Республикаын меставывса асвеськӧдлан органъяс костын регламентын, мый вынсьӧдӧма Индӧдӧн (содтӧд):

1) 6 пунктса «б» подпункт гижны тадзи:

«б) меставывса асвеськӧдлан органъяслы сетӧны юӧртана, методическӧй да консультируйтана отсӧг;»;

2) 7 пунктын:

а) медводдза абзац гижны тадзи:

«7. Олӧмӧ пӧртысь власьт органӧн да меставывса асвеськӧдлан органъясӧн уджмогъяс збыльмӧдӧм серти вежсьӧ юӧрӧн, Россия Федерацияса да Коми Республикаса оланпастэчас бурмӧдӧм серти дасьтӧ ӧтувъяс вӧзйӧмъяс гижӧда да устнӧй запросъяс вылӧ мыджсьӧмӧн меставывса асвеськӧдлан индӧм юалӧмъяс кузя, кутшӧмъясӧс колӧ видлавны оланпастэчасӧн урчитӧм кадколастӧ.»;

б) квайтӧд абзац гижны тадзи:

«Вочакыв дасьтігӧн гижӧда шыӧдчӧм вылӧ ковмасны кӧ содтӧд материалъяс да юӧръяс, олӧмӧ пӧртысь власьт орган гижӧда шыӧдчӧм пасъян лунсянь 5 лунӧн мӧдӧдӧ органъясӧ да организацияясӧ, кӧні эм колана юӧр, лӧсялана шыӧдчӧм. Сэки гижӧда шыӧдчӧмлӧн видлалан кадколастсӧ, мый индӧма тайӧ пунктлӧн витӧд абзацын, нюжӧдӧ олӧмӧ пӧртысь власьтса юрнуӧдысь сійӧ кадколаст вылӧ, мыйта колӧ корӧм юӧр вылӧ, кадколаст нюжӧдӧм йылысь решение примитан лунсянь 15 календарнӧй лунӧдз, но оз унджык, мый йылысь гижӧмӧн юӧртӧ юрнуӧдысь решение примитан лунсянь 5 календарнӧй лунӧн меставывса асвеськӧдлан органӧ.»;

3) 9 пунктса мӧд абзац гижны тадзи:

«Заседание нуӧдан лунсянь 10 лунӧн водзджык олӧмӧ пӧртысь власьт органъяс гижӧмӧн юӧртӧны наӧн корӧм меставывса асвеськӧдлан органъясса юрнуӧдысьяслы (найӧс петкӧдлысьяслы) лун, кад, места да вылынджык индӧм органъяслӧн заседаниеын сёрнитантор йылысь да мӧдӧдӧны налы участвуйтӧм вылӧ колана материалъяс.»;

4) 11 пунктын «вермӧны лӧсьӧдсьыны» кывъяс вежны «лӧсьӧдсьӧны» кывъясӧн.

2. Тайӧ Индӧдыс вынсялö сiйöс кырымалан лунсянь.

Коми Республикаса Юралысь В. Гайзер

Сыктывкар

2012 вося урасьöм тöлысь 7 лун

7 №

Н. Воробьева – 1934 пас